অমরনেদি নায়নার

অমরনেদি নায়নার, অমরনীতি (নায়নার), অমরনীতি (নায়নার), অমরনিতি (নায়নার), অমর-নিধি (নায়নার) এবং অমরনীথিয়ার নামেও পরিচিত, একজন নয়নার সাধক। তিনি শৈব সম্প্রদায়ে সম্মানিত। তাকে সাধারণত ৬৩ জন নায়নারের তালিকায় সপ্তম হিসাবে গণ্য করা হয়।

জীবনকাহিনী 

অমরানেদি নায়নারের জীবন সেক্কিজহার-কৃত ( দ্বাদশ শতাব্দী) "পেরিয়া পুরানমে" বর্ণনা করা হয়েছে। "পেরিয়া পুরানম" ৬৩ জন নায়নারের জীবনীমূলক গ্রন্থ।

অমরনেদি নয়নারের জন্ম চোল রাজ্যের প্রাচীন রাজধানী পাজায়ারায়। তিনি ছিলেন একজন বৈশ্য, বণিক বর্ণের লোক। অমরানেদি ছিলেন স্বর্ণ, গহনা ও বস্ত্র ব্যবসায়ী তথা শৈব ধর্মের প্রধান দেবতা শিবের একনিষ্ঠ ভক্ত। তিনি শিব ভক্তদের খাদ্য ও বস্ত্র দান করতেন। তিনি বিশেষ করে শৈব তপস্বীদের কৌপিনম্ (কটি-বস্ত্র) উপহার দিতেন। একবার, বণিক মন্দির উৎসবে যোগ দিতে শিবকে উৎসর্গীকৃত নাল্লুর (তিরুনাল্লুর) কল্যাণসুন্দরেসার মন্দিরে যান। তিনি শিব মন্দিরে পূজা করেন এবং কয়েকদিন নল্লুরে অবস্থান করেন। একদিন, শিব ব্রাহ্মণ ব্রহ্মচারী ছদ্মবেশে অমরনেদির বাড়িতে আসেন। যুবক ব্রহ্মচারী জটাবদ্ধ চুল ছিল এবং শুধু একটি কৌপীনম্ পরিধান করতেন। তিনি ত্ৰিপুণ্ড্ৰ (কপালে শৈব চিহ্ন) দিয়ে আরাধনা করেছিলেন এবং তার উপর দুটি কৌপীনম্ সহ একটি লাঠি বহন করতেন। ব্রহ্মচারী আমরনেদিকে বললেন যে তিনি বণিকের উদারতার কথা শুনে এসেছেন। অমরানেদি তাকে তার সেবা করার সুযোগ চেয়েছিলেন, ব্রহ্মচারী অমরানেদীর বাক্যে সম্মত হন এবং তার একটি শুকনো কৌপীনম্ বণিকের কাছে রেখে স্নানের উদ্দেশ্যে চলে গেলেন।

অমরানিদি কৌপিনমকে নিরাপদ স্থানে রাখলেও, শিব তা রহস্যজনকভাবে অদৃশ্য করে দেন। যখন ব্রহ্মচারী ফিরে আসেন, তখন তিনি তার শুকনো কৌপীনম্ চেয়েছিলেন পোশাক পরিবর্তনের জন্য কারণ তার লাঠির অন্যান্য কৌপীনম্ বৃষ্টিতে ভিজে গিয়েছিল। অমরনেদি কৌপিনাম যেখানে রেখেছিলেন সেখানে তা খুঁজে পাননি এবং বৃথা বাড়ি অনুসন্ধান করেও ব্যর্থ হন। হতাশাগ্রস্ত অমরানিদি তার স্ত্রীর সাথে অন্য কৌপিনম্ নিয়ে ফিরে আসেন। তিনি ক্ষমা প্রার্থনা করেন এবং ব্রহ্মচারীকে প্রণাম করে একটি উন্নত মানের কৌপীনম্ নিবেদন করলেন। ক্রুদ্ধ ব্রহ্মচারী তা গ্রহণ করতে অস্বীকার করেন এবং অনেক বোঝানোর পর হারানো কৌপীনমের ওজনের সমান কৌপীনম্ দাবি করেন।

একটি ওজনের তুলাদণ্ডে, ব্রহ্মচারী কর্মচারীদের কাছ থেকে তার ভেজা কৌপিনম্ একটি থালাতে রাখলেন এবং অমরনেদি তার কৌপীনাম অন্য থালাতে রাখলেন। যেহেতু ব্রহ্মচারীর কৌপীনম্ ওজনদার ছিল, তাই তিনি তার সমস্ত কৌপীনম্ রাখতে শুরু করলেন। তারপর তিনি সিল্ক এবং সুতির বস্ত্র যোগ করলেন, কিন্তু কৌপিনম্ থালাটি মাটি থেকে উঠেনি। অবশেষে, অমরানিদি তার সমস্ত সম্পদ, সোনা, রূপা এবং গহনা ইত্যাদি থালাতে রাখতে শুরু করেন। অমরনেদি বুঝতে পেরেছিলেন যে তার সমস্ত সম্পদ কৌপিনমের ওজনের সাথে মিলবে না, তিনি ব্রহ্মচারীকে জিজ্ঞাসা করেন, তিনি, তার স্ত্রী এবং সন্তান চাটুতে উঠতে পারেন কিনা। ব্রহ্মচারীর সম্মতিতে, তিনি থালাটি প্রদক্ষিণ করলেন এবং শিবকে অনুরোধ করেলেন, তাঁর ভক্তি ও সেবা নিখুঁত ও সত্য হয়, থালাগুলি ওজনে সমান হবে। তিনি শিবকে উৎসর্গ করে পঞ্চাক্ষর মন্ত্র জপ করে চাটুতে উঠলেন। অবিলম্বে, থালা দুটি ভারসাম্যপূর্ণ হল। পুরুষ এবং স্বর্গীয়গ ভক্তের মস্তকে পুষ্প বর্ষণ করতে লাগলেন। ব্রহ্মচারী অদৃশ্য হয়ে গেলেন এবং শিব তার স্ত্রী পার্বতীর সাথে আবির্ভূত হয়ে অমরানেদীসহ পরিবারকে আশীর্বাদ করলেন। পরিবারটি শিবের "সম্পত্তি" হয়ে উঠেছিল। ওজনের দাঁড়িপাল্লা একটি স্বর্গীয় রথে রূপান্তরিত হয়ে তাদের শিবের বাসস্থান কৈলাসে নিয়ে যায়।

পেরিয়া পুরাণম ছাড়াও, কল্যাণসুন্দরেসার মন্দিরের মন্দিরের উপাখ্যানে গল্পটি বলা হয়েছে। শিবের প্রধান রূপ কল্যাণসুন্দরেসার ব্রহ্মচারী বালকের ছদ্মবেশে অমরানেদি নায়নারকে পরীক্ষা করেছিলেন বলে কথিত আছে।

অমরানিদির গল্প (যাকে জীবনীগ্রন্থে ইরুবদান্দারি বলা হয়েছে) ত্রয়োদশ শতাব্দীর পাল্কুরিকি সোমনাথের তেলুগু বাসব পুরাণেও সংক্ষিপ্তভাবে এবং কিছুটা ভিন্নভাবে বলা হয়েছে। কথিত আছে, শিব ভক্তের ছদ্মবেশে এসেছিলেন এবং নিরাপদে রাখার জন্য তার কম্বল এবং কটি-বস্ত্র প্রদান করেছিলেন। শেষে, শুধুমাত্র ইরুবদান্দারি থালাতে আরোহণ করেন। পরিশেষে, শিবের একজন পরিচারক প্রমথ হন।

স্মরণ 

সবচেয়ে বিশিষ্ট নয়নারদের মধ্যে অন্যতম অপ্পর (তিরুনাবুক্কারাসার, ৭ ম শতাব্দী) অমরানিদি নায়নারকে একটি স্তোত্র উৎসর্গ করেছেন, এবং নাল্লুর মন্দিরের প্রশংসা করার সময় তার গল্প স্মরণ করেছেন। আর একজন বিখ্যাত নায়নার, সুন্দরার (৮ম শতাব্দী) তিরুথোন্ডা থোগাইতে অমরনেদি নয়নারকে মহিমান্বিত করেন। "তিরুথোন্ডা থোগাই'' নায়নার সাধুদের একটি স্তোত্র। তাকে কোমল জুঁই মালা শোভিত হিসাবে বর্ণনা করা হয়।

অমরানেদি নয়নার তামিল আনিত মাসে পূজিত হন, যখন চাঁদ পূর্ব ফাল্গুনী নক্ষত্রে প্রবেশ করে। তাকে একটি মুকুট এবং অঞ্জলি মুদ্রা ভঙ্গিতে চিত্রিত করা হয়েছে। তিনি ৬৩ জন নায়নারের সাথে সম্মিলিতভাবে পূজা গ্রহণ করেন। তাদের মূর্তি এবং জীবনের সংক্ষিপ্ত বিবরণ তামিলনাড়ুর বহু শিব মন্দিরে পাওয়া যায়। উৎসবে শোভাযাত্রা তাদের মূর্তি উপস্থাপন করা হয়।

তথ্যসূত্র 

নয়নমার